lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv oc en es lv lv lv lv lv lv lv lv lv lv lv lv lv lv lv lv lv lv lv en lv lv lv lv hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Stājies spēkā spriedums būvuzņēmēja un Dobeles pašvaldības amatpersonas krimināllietā; “Igate” jāmaksā 80 000 eiro – ZZ.lv
Vārda dienas svin: Elma, Menarda, Elna
andra.ozola@zz.lv - 15.03.2022 - 8:14
Janvārī stājies spēkā Zemgales rajona tiesas spriedums, ar kuru par korupciju piespriedusi naudas sodu būvuzņēmējam Madaram Radželim, nosacītu cietumsodu bijušajai Dobeles novada domes Iepirkumu komisijas priekšsēdētājai Lailai Šereiko, kā arī likusi “Ceļu būvniecības sabiedrība “Igate”” samaksāt 80 000 eiro, noskaidroja aģentūra LETA.
No publiski pieejamā tiesas sprieduma izriet, ka 2018.gada beigās vai 2019.gada sākumā, pirmstiesas procesā precīzi nenoskaidrotā laikā, Radželis kā “Ceļu būvniecības sabiedrības “Igate”” valdes loceklis, izmantojot iepriekš izveidojušās labas personiskās attiecības ar Šereiko, vērsās pie viņas kā valsts amatpersonas ar lūgumu izpaust pašvaldības plānus par iepirkumiem2019.gadā, kā arī pēc iespējas sekmēt uzņēmuma uzvaru pašvaldības iepirkumos.
Turklāt, uzzinot no Šereiko par pašvaldības plāniem izsludināt konkursu par ceļa seguma atjaunošanas darbiem, Radželis vērsās pie Šereiko kā valsts amatpersonas ar lūgumu, sagatavojot iepirkuma nolikumu, iestrādāt nolikumā uzņēmumam labvēlīgas prasības, kas ierobežotu citu pretendentu iespējas pieteikties konkursam un pēc iespējas sekmētu Radžeļa pārstāvētā uzņēmuma uzvaru tajā.
Šereiko, kuras pienākumos ietilpa arī piedalīšanās pašvaldības Investīciju plāna
izstrādē, apņēmās izpaust Radželim informāciju par pašvaldības plāniem veikt kādus būvdarbus, pirms tie kļuva publiski pieejami, kā arī piekrita izstrādāt iepirkuma nolikumu seguma atjaunošanas darbiem tā, lai sekmētu uzņēmuma uzvaru iepirkumā.
Izpildot šo prettiesisko vienošanos, Radželis vairākkārtīgi nodeva Šereiko 25 tirdzniecības centra dāvanu kartes par kopējo summu 3750 eiro apmērā, kā arī
naudu 2500 eiro apmērā. Kopumā Šereiko pieņēma materiālās vērtības par kopējo summu 6250 eiro.
Saturs turpināsies pēc reklāmas.
Radželim tiesa piemēroja 20 000 eiro sodu, bet Šereiko brīvības atņemšanu uz diviem gadiem, atņemot tiesības ieņemt valsts amatpersonas amatus uz trīs gadiem. Brīvības atņemšanas sods noteikts nosacīti, nosakot pārbaudes laiku uz trīs gadiem.
Abi apsūdzētie bija ar prokuratūru noslēguši vienošanos par to, ka atzīst sevi par vainīgu.
Tāpat tiesa nolēma piemērot “Ceļu būvniecības sabiedrība “Igate”” piespiedu ietekmēšanas līdzekli – naudas piedziņu 80 000 eiro apmērā.
Saturs turpināsies pēc reklāmas.
Jau ziņots, ka minēto krimināllietu pirms nodošanas prokuratūrā izmeklēja Korupcijas novēršanas un apkarošanas birojs (KNAB). Birojs kriminālprocesu sāka 2019.gada 15.jūlijā.
“Firmas.lv” informācija liecina, ka Radželis “Ceļu būvniecības sabiedrība “Igate”” valdes loceklis bija līdz pat šī gada janvārim. Uzņēmums 2019.gadā apgrozīja 37 549 166 eiro un strādāja ar 2 496 659 eiro peļņu.
2020.gadā uzņēmums apgrozīja 28 661 311 eiro un strādāja ar 295 773 eiro zaudējumiem. Dati par 2021.gadu nav pieejami.
Saturs turpināsies pēc reklāmas.
Uzņēmuma valdes priekšsēdētājs ir Māris Peilāns, bet patiesā labuma guvēji Eva Peilāne un Baiba Radžele.
Radželis patlaban ir AS “Igate-M” padomes loceklis.
Tāpat aģentūras LETA arhīvs liecina, ka pērn prokuratūra saistībā ar iespējamām nelikumībām valsts austrumu robežas izbūvē Peilānam apsūdzību uzrādījusi par krāpšanu un kukuļa došanu.
Saturs turpināsies pēc reklāmas.
Dobeles novada mājaslapā pieejamā informācija liecina, ka Šereiko patlaban ir Dobeles novada pašvaldības Attīstības un plānošanas nodaļas vadītāja.
2019.gadā pēc Šereiko aizturēšanas pašvaldības izpilddirektors Agris Vilks aģentūrai LETA paziņoja, ka Dobeles novada pašvaldība nav konstatējusi, ka “Ceļu būvniecības sabiedrība “Igate”” būtu ieguvusi vairāk pasūtījumu nekā citi sadarbības partneri.
Asā hronika Dobelē Tiesu ziņas Uzņēmējdarbība
Uzlauž mājas durvis un nozog 1750 eiro
Automašīnai nozog numura zīmes
Aizdomās par pornogrāfiska rakstura materiālu uzglabāšanu un izplatīšanu apcietināts vīrietis
Aizdomās par slepkavību Dobelē apcietina četrus cilvēkus, tostarp trīs nepilngadīgos
Lietā par mātes un bērna nāvi mājdzemdībās tiesa uz nopratināšanu aicinās ekspertu
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.